|  |
| --- |
| SPRÁVA č. 044/2018  zo zahraničnej pracovnej cesty |

|  |  |
| --- | --- |
| Názov akcie | EOK: Európska akadémia sociálneho dialógu II |
| Termín akcie | 28.11.2018 – 31.11.2018 |
| Miesto akcie | Brusel, Belgicko |
| Účastníci | Zorka Velčická (OZ potravinárov SR)  Barbora Belobradová (OZ PŠaV)  Miroslava Miklošová (OZ PŠaV) |
|  |  |

V dňoch 29.10.2018 – 31.10.2018 sa konala 2.časť Európskej akadémie sociálneho dialógu v budove Europe Trade Union House v Bruseli. Na tejto časti školenia sa zúčastnili zástupkyne OZ Potravinárov a OZ pracovníkov v oblasti vzdelávania a vedy, Zorka Velčická a Barbora Belobradová, spolu s ďalšími zástupcami z Írska, Turecka, Česka, Talianska, Španielska, Švédska, Litvy, Poľska, Bulharska, Holandska a Belgicka.

29.10.2018

Pondelkové stretnutie začalo veľmi svižne, vďaka Ruairi Fitzgeraldovi, ktorý po úvodnom uvítaní, účastníkov rozdelil do dvoch skupín. Každá skupina si určila svoj názov a odpovedala na pripravené kvízové otázky z opakovania prvej časti školenia. Víťazná skupina bola odmenená.

Po obednej prestávke sa pokračovalo prednáškou, ktorú viedol pán Kristian Bongelli, zástupca ETUC. Prednáška na tému Európskeho semestra bola náročná na pochopenie zložitého reťazca ES, stratégia ETUC v ovplyvňovaní ES. Európsky semester je v podstate nová forma zavádzania zmlúv, predstavuje rámec pre koordináciu hospodárskych politík medzi členskými štátmi EÚ. Je rozdelený na dve základné časti, tzv. Rozpočtový cyklus a Cyklus všeobecných hospodárskych usmernení. Začína sa v novembri, keď Európska komisia stanovuje priority na nadchádzajúci rok a končí v októbri nasledujúceho roka, keď národné vlády predložia návrhy rozpočtových plánov s prihliadnutím na odporúčania EÚ.

3.časť v neskorých poobedných hodinách začal pán Ignacio Doreste, zástupca ETUC. Táto časť bola venovaná Mladým zamestnancom, mladým odborárom a ich úlohe v rozširovaní radov odborárov a vzdelávaní. ETUC Youth Comittee je nezávislou štruktúrou medzi ETUC. Zástupcom ETUC YC na Slovensku je Miroslav Hajnoš. ETUC YC sa stretáva dvakrát do roka a vypracováva akčné programy. Dlhodobo spolupracujú s ETUI na vzdelávaní mladých odborových zamestnancov . Hlavnou úlohou EY je hlavne naučiť sa sociálnemu dialógu, ktorý je nutné využívať pri vyjednávaní a posilniť ETUC rôznymi formami, napr. Organizovaním aktivít, projektovým manažmentom, iniciovanie strategických diskusií, spolupracovať s lokálnymi odbormi v krajine.

30.10.2018

Utorkové stretnutie opäť vo veľmi svižnom tempe začala pani Julianne Bir spolu s Ruairi Fitzgeraldom. Účastníkov rozdelili do dvoch skupín. V prvej skupine boli účastníci, ktorí sa prezentovali ako silné osobnosti a mali prevažne mužské zastúpenie. V druhej skupine bolo viac žien. Obe skupiny ešte rozdelili na dve časti. V každej skupine teda boli predstavitelia odborov a zamestnávateľov. Dostali zadanie vyjednať novú kolektívnu zmluvu v podniku, ktorý je dlhodobo nedostatočne platený napriek tomu, že vykazuje vysoké zisky. Prvá skupina zostavená prevažne z mužov, kolektívnu zmluvu nevyjednala, zamestnávatelia sa s odborármi nedohodli. Skupina zamestnávateľov nechcela pristúpiť na žiadnu zmenu a úpravu kolektívnej zmluvy, vtrdo tvali na starých podmienkach firmy. Druhá skupina, kde bola prevažná časť žien, kolektívnu zmluvu dohodla s novými podmienkami. Šli cestou ponuky priemeru všetkých dcérskych firiem. Dohodli sa na čiastočnej úprave platových podmienok, zdravotného poistenia i navyšovania platov každoročne o mieru inflácie. Pri finančnom prepočte to pre zamestnávateľa nepredstavovalo vysoké výdavky na chod firmy, no pre zamestnancov, resp. Odborárov to bol výrazný krok vpred vo vyjednávaní podmienok kolektívnej zmluvy. Dôležité pri tejto skupinovej aktivite bolo stanovenie mandátu, stratégie a taktiky. Pri taktike využívať najmä dôveru v kolegov odborárov, otvorenosť, empatia, zmýšľanie a vcítenie sa kože druhej strany, argumentácia a najmä byť pri vyjednávaní ako jeden hlas. To sa týka oboch zúčastnených strán. Rozdiel medzi oboma vyjednávacími skupinami bol najmä v prístupe. Kým jedna skupina s prevažnou účasťou mužov striktne odmietla akúkoľvek argumentáciu druhej strany, druhá skupina zložená najmä zo žien bola argumentácii otvorená, teda v tejto skupine prebehol sociálny dialóg na úrovni akej sa očakáva.

Poobedné stretnutie s pánom Richardom Pondom, pracovníkom EPSU – European Federation of Public Service Union, bolo zamerané na európsky sektorálny sociálny dialóg a verejný sektor. EPSU zastupuje 8 miliónov členov, z toho je prevažná väčšina - 68% žien, 275 Odborových organizácií v 49 krajinách. Úlohou EPSU je spájanie a spolupráca týchto Trade Union TUNED( odborových organizácií) v Európe spolu s EUPAE . Má 4 aktívne sektorálne komisie: Zdravie a sociálne služby – Nemocnice, Lokálne a regionálne vlády, Národná a európska administratíva a Energetika ( energie, vody, odpady). Všetky 4 komisie majú spoločného menovateľa a tým je Sociálny dialóg, ktorý je základom funkčnosti týchto komisií a spolupráce. Od roku 2010 existuje aj organizácia zamestnávateľov EUPAE. Pozostáva z 11 členov a 6 pozorovateľov. Zameriavajú sa na psychologické riziká práce, pracujúcich migrantov, rozdiely v platoch, digitalizáciu a tzv. Work Balance Life – balans medzi prácou a súkromným životom. Dozvedeli sme sa o pracovnom programe EUPAE na roky 2019 a 2020 a tým je zameranie sa na príjem nových mladých zamestnancov, ich udržanie v práci, rovnaké etniká a sexuálnu orientáciu.

Poslednou časťou utorkového stretnutia bola skupinová aktivita zameraná na udržanie mladých zamestnancov v práci. Určenie hlavného problému mladých zamestnancov v zamestnanosti, ich udržanie v práci z dlhodobého hľadiska. Úlohou účastníkov bolo zamerať sa na tieto hlavné problémy a skúšať nájsť riešenia.

Deň bol ukončený pozvánkou na spoločnú večeru účastníkov spolu s Ruairi Fitzgeraldom – poradcom ETUC sídliacim v Bruseli. Večera sa niesla v priateľskom duchu, uvoľnenej atmosfére kde sa debatovalo o skúsenostiach odborových združení účastníkov stretnutia.

31.10.2018

Posledný deň stretnutia sa začal na tému Partnerov európskeho sociálneho dialógu – spolupráci na európskej úrovni. Túto časť viedol pán Peter Scherrer – zástupca generálneho sekretára ETUC spolu s pánom Maximom Ceruttim – riaditeľom pre sociálne záležitosti v BusinessEurope. BusinessEurope je zástupcom firiem a európskych podnikov na medzinárodnej scéne a zabezpečuje, aby Európa zostala globálne konkurencieschopná.

Peter Scherrer vysvetlil, že tri najdôležitejšie faktory ovplyvňujúce vyjednávanie sú: dôvera, potreba a fakty. Prízvukoval najmä na to, že sociálny dialóg musi byť nezávislý od politiky a musí motivovať k dôvere oboch vyjednávajúcich strán.

Koncovou časťou celého EASD bolo odovzávanie certifikátov o absolvovaní akadémie. Ruairi Fitzgerald zhrnul októbrové stretnutie v Bruseli a význam SD .